A4-0150/95

Ψήφισμα σχετικά με τις μελλοντικές οικονομικές και εμπορικές σχέσεις της Νοτίου Αφρικής με την Ευρωπαϊκή Ένωση.

Το Ευρωπαϊκό Κοινοβούλιο,

- έχοντας υπόψη τη Συνθήκη για την Ευρωπαϊκή Ένωση, και πιο συγκεκριμένα τις διατάξεις οι οποίες αφορούν την εξωτερική πολιτική και την κοινή ασφάλεια (Τίτλος V) και τους στόχους οι οποίοι περιγράφονται στο Άρθρο 113 Φ της Συνθήκης ΕΚ,

- έχοντας υπόψη τη δήλωση της Ευρωπαϊκής Ένωσης της 19ης Απριλίου 1994 σχετικά με τη συνεργασία με τη Νότιο Αφρική,

- έχοντας υπόψη την τελική δήλωση της Διάσκεψης των Υπουργών Εξωτερικών ΕΕ- Μεσημβρινής Αφρικής που διεξήχθη στο Βερολίνο στις 5 και 6 Σεπτεμβρίου 1994,

- έχοντας υπόψη τη γνωμοδότησή του της 30ής Νοεμβρίου 1994 (( EE C 363 της 19.12.1994, σελ. 13)) σχετικά με την πρόταση απόφασης του Συμβουλίου που αφορά τη σύναψη της Συμφωνίας Συνεργασίας μεταξύ της Ευρωπαϊκής Κοινότητας και της Δημοκρατίας της Νοτίου Αφρικής (COM(94)0402 - C4-0171/94 - 94/216(CNS)),

- έχοντας υπόψη την αίτηση της Νοτίου Αφρικής για προσχώρηση στη Σύμβαση της Λομέ, καθώς και στη συμφωνία της Georgetown, που υποστηρίζεται από την Ομάδα ΑΚΕ,

- έχοντας υπόψη το άρθρο 148 του Κανονισμού,

- έχοντας υπόψη την έκθεση της Επιτροπής Εξωτερικών Οικονομικών Σχέσεων, (A4- 0150/95),

A. εκτιμώντας ότι η δημοκρατική Κυβέρνηση της Εθνικής Ενότητας στη Νότιο Αφρική έχει ήδη συμπληρώσει ένα έτος διακυβέρνησης,

B. γνωρίζοντας επισταμένως ότι η εκλογή μιας αντιπροσωπευτικής κυβέρνησης έχει γεμίσει με υψηλές προσδοκίες μεγάλα τμήματα του πληθυσμού της Νοτίου Αφρικής, ιδίως όσον αφορά τον τομέα της απασχόλησης και τη βελτίωση της πρόσβασης στις δημόσιες υπηρεσίες,

Γ. συνειδητοποιώντας το γεγονός ότι η ικανότητα της Νοτίου Αφρικής να βελτιώσει την οικονομική της κατάσταση και τις εμπορικές της σχέσεις εξαρτάται, σε ύψιστο βαθμό, από τη σταθεροποίηση της εύθραστης δημοκρατίας της και από τη διασφάλιση πολιτικής σταθερότητας στην περιοχή της Μεσημβρινής Αφρικής, στο σύνολό της[semigr ] έχοντας επίσης συνείδηση και του γεγονότος ότι η οικονομική και κοινωνική δημοκρατία απομένει να ολοκληρωθούν, κατά κύριο λόγο σε σχέση με την πλειοψηφία του μαύρου πληθυσμού,

Δ. αναγνωρίζοντας ότι πολλά από τα προβλήματα της Νοτίου Αφρικής είναι όμοια με αυτά των αναπτυσσομένων χωρών και ότι οι κοινωνικοί δείκτες, όπως ο δείκτης ανάπτυξης του ανθρωπίνου δυναμικού του Αναπτυξιακού Προγράμματος των Ηνωμένων Εθνών, αποκαλύπτουν ότι οι κοινωνικές συνθήκες που επικρατούν μεταξύ της πλειονότητας του μαύρου πληθυσμού είναι ευρέως συγκρίσιμες με αυτές των φτωχοτέρων γειτονικών χωρών,

Ε. επικροτώντας τις από κοινού προσπάθειες των κρατών της Αναπτυξιακής Κοινότητας της Μεσημβρινής Αφρικής (SΑDC) που στοχεύουν στην επίτευξη πολιτικής σταθερότητας και βιώσιμης οικονομικής ανάπτυξης στην περιοχή,

ΣΤ. αναγνωρίζοντας και στηρίζοντας τις προσπάθειες της νοτιοαφρικανικής κυβέρνησης για προώθηση της ειρήνης σε όλες τις χώρες της Μεσημβρινής Αφρικής,

Ζ. υπενθυμίζοντας τη θέση που εγκρίθηκε με ψήφισμα στην Συνέλευση Ίσης Εκπροσώπησης (Libreville, Οκτώβριος 1994), η οποία επικροτούσε την ενσωμάτωση της Νοτίου Αφρικής σε μια ενδεδειγμένη σχέση με τη Σύμβαση Λομέ και η οποία, τονίζοντας την ανάγκη της Νοτίου Αφρικής για ανάπτυξη, απαιτούσε τη θέσπιση προτιμησιακής εμπορικής πρόσβασης, σύμφωνα με τη Σύμβαση Λομέ,

1. τονίζει εκ νέου τη σημασία που έχουν οι στενές οικονομικές εμπορικές σχέσεις μεταξύ της Ευρωπαϊκής Ένωσης, της Νοτίου Αφρικής και της Μεσημβρινής Αφρικής και χαιρετίζει την επίσημη έναρξη, στις 30 Ιουνίου 1995, των διαπραγματεύσεων σχετικά με τη θέσπιση πλαισίου για τις μακροπρόθεσμες οικονομικές και εμπορικές σχέσεις μεταξύ της ΕΕ και της Νοτίου Αφρικής[semigr ]

2. χαιρετίζει την τήρηση από μέρους της Κυβέρνησης της Νοτίου Αφρικής των υποχρεώσεών της στα πλαίσια της GATT και τονίζει την ανάγκη για ενθάρρυνση της διαδικασίας που αφορά την ένταξη της Νοτίου Αφρικής στην παγκόσμια οικονομία[semigr ]

3. υπενθυμίζει τους στόχους του άρθρου 2 της προσωρινής συμφωνίας μεταξύ Ευρωπαϊκής Ένωσης και Νοτίου Αφρικής που αποβλέπουν στην «προώθηση αρμονικής, ισορροπημένης και βιώσιμης ανάπτυξης» μέσω, μεταξύ άλλων, αυξημένης εμπορικής συνεργασίας[semigr ]

4. αναγνωρίζει ότι το Σύστημα Γενικευμένων Προτιμήσεων (GSΡ), το οποίο επεκτάθηκε στη Νότιο Αφρική το Σεπτέμβριο του 1994, είναι ανεπαρκές για την προώθηση της αύξησης και της διαφοροποίησης των εξαγωγών της Νοτίου Αφρικής, οι οποίες και απαιτούνται για την εγκαθίδρυση της βάσης του συναλλάγματος στην οποία θα στηρίζεται μια βιώσιμη ανάπτυξη στον οικονομικό τομέα και η οικονομική ανασυγκρότηση η οποία θεωρείται ουσιαστικής σημασίας για τη σταθεροποίηση της δημοκρατικής πολιτικής αλλαγής[semigr ]

5. υπογραμμίζει την ανάγκη για στήριξη της διαδικασίας της οικονομικής ανασυγκρότησης στη Νότιο Αφρική και συγκεκριμένα την ανάγκη για ενθάρρυνση της ανάπτυξης των μεταποιητικών βιομηχανιών εντάσεως εργασίας και αναγνωρίζει ότι απαιτείται χρόνος για τη μετατροπή των τομέων αυτών της μεταποιητικής βιομηχανίας σε ανταγωνιστικούς επί διεθνούς επιπέδου[semigr ]

6. αναγνωρίζει ότι η κοινωνικοοικονομική μεταρρύθμιση στη Νότιο Αφρική ανοίγει νέους ορίζοντες στους τομείς εμπορίου και επενδύσεων για τις ευρωπαϊκές επιχειρήσεις τόσο στη Νότιο Αφρική όσο και στη Μεσημβρινή Αφρική, στο σύνολό της[semigr ]

7. απαιτεί την εφαρμογή στρατηγικής που να στοχεύει στη χορήγηση ουσιαστικών διευκολύνσεων όσον αφορά την πρόσβαση στην αγορά για εκείνα τα προϊόντα και τους τομείς που δύνανται να διαδραματίσουν βασικό ρόλο στην οικονομική ανάκαμψη και στην ανάπτυξη της Νοτίου Αφρικής λαμβανομένης υπόψη και της δυναμικής συμβολής τους στη δημιουργία θέσεων απασχόλησης και στη διαφοροποίηση των εξαγωγών[semigr ]

8. τονίζει ότι οποιαδήποτε μελλοντική εμπορική συμφωνία πρέπει να περιλαμβάνει επαρκείς και διαφανείς δικλείδες ασφαλείας τόσο για τους παραγωγούς της ΕΕ όσον και για τους παραδοσιακούς προμηθευτές[semigr ]

9. τονίζει τη σημασία της άμεσης χορήγησης ουσιαστικών διευκολύνσεων στην πρόσβαση της Νοτίου Αφρικής στην αγορά της Ευρωπαϊκής Ένωσης, σε περίπτωση που η μελλοντική εμπορική πολιτική της ΕΕ θα αφορά τόσο τη στήριξη της οικονομικής ανασυγκρότησης όσο και τη σταθεροποίηση της δημοκρατίας κατά τη διάρκεια της μεταβατικής περιόδου στη Νότιο Αφρική[semigr ]

10. θεωρεί ότι οι μελλοντικές οικονομικές και εμπορικές σχέσεις ανάμεσα στην Νότια Αφρική και την Ευρωπαϊκή Ένωση πρέπει να ενθαρρύνουν τη σύναψη διμερών συμφωνιών σχετικά με την προστασία των επενδύσεων, τη συνεργασία μεταξύ των τελωνειακών υπηρεσιών, την προώθηση ενός εναρμονισμένου συστήματος προδιαγραφών και εγκρίσεων καθώς και την, από κοινού, προώθηση κοινών προϊόντων όπως ο οίνος και τα άνθη[semigr ]

11. καλεί την Επιτροπή να λάβει ειδικά μέτρα για την προώθηση των οικολογικών και άνευ κοινωνικών επιπτώσεων μορφών παραγωγής, τόσο στο γεωργικό όσο και στο βιοτεχνικό και βιομηχανικό τομέα, και να διαθέσει ειδικά κονδύλια για προγράμματα στον εν λόγω τομέα (οικολογική καλλιέργεια, συνεταιρισμοί - κυρίως για την προώθηση της οικονομικής ανεξαρτησίας των γυναικών)[semigr ]

12. υποστηρίζει πλήρως τις διατάξεις του Άρθρου 6 της Προσωρινής Συμφωνίας η οποία αναγνωρίζει τη σημασία της περιοχής της Μεσημβρινής Αφρικής και την ανάγκη για εναρμόνιση της συνεργασίας εντός των περιφερειακών πλαισίων[semigr ]

13. τονίζει την ανάγκη για διασφάλιση δέσμευσης σχετικά με την εναρμόνιση του καθεστώτος που ισχύει για τις εμπορικές συναλλαγές μεταξύ της ΕΕ και της Νοτίου Αφρικής με το καθεστώς που εφαρμόζεται στις συναλλαγές με τις γειτονικές της χώρες της Μεσημβρινής Αφρικής με σκοπό την εξάλειψη όλων των εμποδίων από την οδό που οδηγεί στην αύξηση των ενδοπεριφερειακών εμπορικών συναλλαγών στη Μεσημβρινή Αφρική[semigr ]

14. χαιρετίζει τις προσπάθειες της Νοτίου Αφρικής στον τομέα της ανασυγκρότησης του περιφερειακού εμπορίου με στόχο μια πιο ισορροπημένη και δίκαιη περιφερειακή ανάπτυξη και αναγνωρίζει την ανάγκη να δοθεί προτεραιότητα στη βελτίωση της πρόσβασης για τα γειτονικά κράτη SΑDC της ΑΚΕ στην αγορά της Νοτίου Αφρικής[semigr ]

15. τονίζει ότι η ΕΕ, στον προβληματισμό της σχετικά με τη μελλοντική σύναψη εμπορικής συμφωνίας με τη Νότιο Αφρική, πρέπει να λάβει πλήρως υπόψη της την παρούσα σχέση τελωνειακής ένωσης μεταξύ της Νοτίου Αφρικής και των κρατών SΑCU της ΑΚΕ να χειρισθεί με λεπτότητα το ευαίσθητο θέμα των τρεχουσών διαπραγματεύσεων μεταξύ των κρατών SΑCU[semigr ]

16. ζητεί αυξημένη ενθάρρυνση των διαπεριφερειακών εμπορικών ροών και των επενδύσεων στη Νότιο Αφρική μέσω εκτεταμένης διεύρυνσης των διατάξεων της Σύμβασης Λομέ που αφορούν τη συσσώρευση και ζητεί να καταστεί δυνατό για τις νοτιοαφρικανικές επιχειρήσεις να υποβάλλουν προσφορές για σύναψη συμβάσεων που χρηματοδοτούνται από το Ευρωπαϊκό Ταμείο Ανάπτυξης (ΕDF)[semigr ]

17. επιμένει ότι οποιοσδήποτε μελλοντικός εμπορικός διακανονισμός πρέπει να επιτευχθεί σε στενή συνεργασία με την περιοχή της Μεσημβρινής Αφρικής και την Ομάδα ΑΚΕ[semigr ]

18. τονίζει την πρόθεση των διαπραγματευομένων μερών να διερευνήσουν το ενδεχόμενο εκκίνησης «διαδικασίας που θα οδηγήσει στην προοδευτική και αμοιβαία ελευθέρωση του εμπορίου με στόχο τη δημιουργία Ζώνης Ελεύθερου Εμπορίου[semigr ]»

19. καλεί τα διαπραγματευόμενα μέρη να μεριμνήσουν προκειμένου να εξασφαλιστεί ότι τα θεσπιζόμενα στις ανωτέρω παραγράφους θα ληφθούν πλήρως υπόψη κατά τον προσδιορισμό του ρυθμού και του εύρους της ενδεχόμενης διαδικασίας αμοιβαίας ελευθέρωσης του εμπορίου[semigr ]

20. καλεί την Επιτροπή να προβεί σε λεπτομερή τομεακή ανάλυση της επίπτωσης μιας Ζώνης Ελεύθερου Εμπορίου επί της βιομηχανίας της Νοτίου Αφρικής και των εταίρων της της SACU (Νοτιοαφρικανική Τελωνειακή Ένωση) και εμμένει ότι η Αμοιβαία Συμφωνία Ελεύθερου Εμπορίου θα πρέπει να είναι αποδεκτή από το σύνολο της SACU[semigr ]

21. θεωρεί ότι σε μεγάλο βαθμό το σχήμα του πλαισίου για τις μελλοντικές εμπορικές σχέσεις Ευρωπαϊκής Ένωσης - Νοτίου Αφρικής θα χρειαστεί να καθορισθεί μέσω της ίδιας της διαδικασίας των διαπραγματεύσεων[semigr ]

22. καλεί την Επιτροπή και τα κράτη μέλη να διατηρήσουν τη μεγαλύτερη δυνατή ευελιξία κατά την εφαρμογή της διαπραγματευτικής εντολής και να μην αποκλείσουν καμία επιλογή[semigr ]

23. καλεί το Συμβούλιο Υπουργών της Ευρωπαϊκής Ένωσης να λάβουν άμεσα μέτρα για να εξασφαλισθεί:

- η εξάλειψη της κληρονομίας της μάστιγας των εμπορικών διακρίσεων μέσω της χορήγησης προς τη Νότιο Αφρική ενός πλήρους συστήματος γενικευμένων προτιμήσεων στον αγροτικό τομέα, όπως πρότεινε η Επιτροπή τον Ιούλιο του 1995[semigr ]

- η περαιτέρω περίληψη της Νοτίου Αφρικής στο αναθεωρημένο γεωργικό Σύστημα Γενικευμένων Προτιμήσεων το οποίο - μόλις εφαρμοστεί - πρέπει να λάβει υπόψη τις πρόσφατες συμφωνίες της GATT που αφορούν τη γεωργία, τις απαιτήσεις ισορροπίας μεταξύ των διαφόρων επωφελουμένων χωρών και τις αμοιβαίες υποχρεώσεις βάσει των Συμφωνιών Ελεύθερου Εμπορίου στην Ευρωπαϊκή Ένωση[semigr ]

- η αποσύνδεση των θεμάτων σχετικά με τη συσσώρευση και την υποβολή προσφορών από τις διαπραγματεύσεις για την επίτευξη μιας μακροπρόθεσμης διμερούς συμφωνίας και την πλήρη τους επίλυση στο πλαίσιο της Ενδιάμεσης Αξιολόγησης της Λομέ IV[semigr ]

24. καλεί το Συμβούλιο και την Επιτροπή να εγκρίνουν ειδική ρήτρα για την προσχώρηση της Νοτίου Αφρικής στη Σύμβαση της Λομέ, κατά την ενδιάμεση αναθεώρηση της τελευταίας[semigr ]

25. καλεί το Συμβούλιο και την Επιτροπή να ενημερώνουν το Κοινοβούλιο και να ζητούν τη γνώμη του σε κάθε στάδιο των διαπραγματεύσεων μεταξύ Νοτίου Αφρικής και Ευρωπαϊκής Ένωσης[semigr ]

26. ζητεί να περιληφθούν βουλευτές του Ευρωπαϊκού Κοινοβουλίου ως παρατηρητές στην κοινοτική αντιπροσωπεία για διενέργεια διαπραγματεύσεων με στόχο τη σύναψη μακροπρόθεσμης συμφωνίας εμπορίου και συνεργασίας μεταξύ της Ευρωπαϊκής Ένωσης και της Νοτίου Αφρικής[semigr ]

27. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή, στις κυβερνήσεις και τα κοινοβούλια των κρατών μελών της ΕΕ, την Κυβέρνηση και το Κοινοβούλιο της Νοτίου Αφρικής, στις άλλες κυβερνήσεις των κρατών μελών της Αναπτυξιακής Κοινότητας της Μεσημβρινής Αφρικής, στο Συμβούλιο ΑΚΕ και στη Συνέλευση Ίσης Εκπροσώπησης ΑΚΕ/ΕΕ.